Litera:San saga

San saga
Gustave Flaubert
== Dansa de mori ==
"Mui name go no-mui kosa!"
"Mori i fini a ale; jura i veni go ale"
--------
MORI I DIRE
En eve, en vinta, ven neve-peso i unda lenta de selo sama mega bianka lagima, mi i leva a mi voka; si vibe i esita a kypres igi an i make develo gen a si-ale. Mi i pausa go momen en mi rapi jalan via tera; i jeti unda a mi-ego kon kula tumba; an vile kali-piuma tori i leva subite en fobo de mi lado, vile mori-man i resi pase, vile kipres rama i unda bajo via mi kapo, vile ale en rondo de mi i lagima u kipa en dipa resi, mi oko en-i fogo i resi en mega bianka nube, mega foli en-i jira, en-i anti-rondo a si lenta longo via fase de selo.
Mi i ave safari go ke mui o eve an ano an aje! Mira-man de univesa nati an de sama o ruina; aje ke mi i ave uti a mi gadi-puko e no-kan-numa. Sama Deo, mi e tuju-kipa! Ade-man de Tera, mi i nati-kaja a si en kada eve en kama ke e suave an kalori, duo. Sama o kipa-pasa manja-fete; sama o no-fini labora! Kada maten, mi i kite, kada eve, mi i veni baka, en-i pota en mui piega de mi kova a ale ke mi gadi-kuto i ave koleki. An den, mi i difusi a si-ale go fo vento de Selo!
------
Ven tingi nami i kuri, ven selo i lagima, an vento en-i jeritan i bata a mare en-go loko-neso, den en konfuse an sono, mi i move a mi-ego go nami en-i leva, an lo! tufan i nati-kaja suave a mi, sama ke fiba-kama i osila a feme-raja. Vasa en-i foma i kula a mi fatiga pedi, en-i fogo de en-i bano en lagima en-i unda de no-numa-kan gene-aje ke ave adere go si-ale en no-uti tenta go-i para a mi paso.
Den, ven tufan i ave para, afa ke si sono i ave pase a mi sama kinde-kanti, mi i bogen a mi kapo: tufan, en-i jeritan en furi pero si i mori subite en ma rano o momen.
== Saga de Santi Julian Opitala-man ==
== Fasile anima ==
Category:Mini